Source: http://docplayer.hu/1406336-A-kazincbarcikai-mozgaskorlatozottak-egyesulete-alapszabalya-1-altalanos-rendelkezesek.html
Timestamp: 2017-09-22 14:00:23+00:00

Document:
A KAZINCBARCIKAI MOZGÁSKORLÁTOZOTTAK EGYESÜLETE ALAPSZABÁLYA 1.. ÁLTALÁNOS RENDELKEZÉSEK - PDF
Download "A KAZINCBARCIKAI MOZGÁSKORLÁTOZOTTAK EGYESÜLETE ALAPSZABÁLYA 1.. ÁLTALÁNOS RENDELKEZÉSEK"
1 A KAZINCBARCIKAI MOZGÁSKORLÁTOZOTTAK EGYESÜLETE ALAPSZABÁLYA 1.. ÁLTALÁNOS RENDELKEZÉSEK 1. Az egyesület neve: Kazincbarcikai Mozgáskorlátozottak Egyesülete. ( KME) 2. Székhelye: Kazincbarcika, Augusztus 20 tér 3. fsz. 3. Működési területe: Kazincbarcika, Edelény, Szendrő városok, és a vonzáskörzethez tartozó községek. 4. Bélyegzője: Körbélyegző, Kazincbarcikai Mozgáskorlátozottak Egyesülete felirattal 5. Hivatalos nyelve: magyar 6. Az Egyesület a Mozgáskorlátozottak Egyesületeinek Országos Szövetségének (MEOSZ) tagegyesületeként elfogadja a tagságból eredő kötelezettségeket, gyakorolja a tagsággal együtt járó jogokat és részt vesz a MEOSZ feladatainak megvalósításában. 7. A Kazincbarcikai Mozgáskorlátozottak Egyesületét a Kazincbarcikán és vonzáskörzetében lakó mozgássérült emberek szabad elhatározással hozták létre és működtetik. Benne a tisztségviselők, munkatársak önkéntes munkavégzésen alapuló munkamegosztása és együttműködése valósul meg, jogok és kötelezettségek rendszerében. 8. Az Egyesület Jogállása: Közhasznú egyesület 2.. A.) Az Egyesület alapfeladata: AZ EGYESÜLET CÉLJA ÉS FELADATAI A fogyatékossággal élő, ezen belül elsősorban a súlyosan mozgássérült emberek társadalmi életben való egyenrangú részvételét segítő, a fogyatékosságból eredő sajátos érdekek képviseletét, szükség esetén védelmét is ellátó, civil szervezeti keretek közt működő segítség, támogatás nyújtása, melyet, a társadalmi gondoskodási és ellátó rendszer mellett, leginkább az ugyanezen hátrányokkal élő emberek által létrehozott civil szervezetek segítségével és közreműködésével kaphat meg. B.) Az egyesület működésének alapvető célja A fogyatékossággal élő, de különösen, a mozgáskorlátozottság következtében tartósan fogyatékossá váló emberek érdekeinek megjelenítése, képviselete, szükség esetén védelme, számukra szolgáltatások szervezése és nyújtása. E célok megvalósulása érdekében meghatározott további alapcélok --- A fogyatékossággal élő emberek és családtagjaik számára lelki támasz, továbbá a társadalomban való részvételük elősegítése érdekében mentális, pszichés, sorstársi tanácsadás, jogi, információs és rehabilitációs segítség nyújtása. 1
2 --- Érdekérvényesítő, érdekképviseleti, érdekvédelmi hálózat létrejöttének elősegítése és működtetése, fogyasztóvédelem. --- Az érintett emberek és hozzátartozóik részére hiányt pótló szociális, képzési, egészségügyi és egyéb életvitelt segítő szolgáltatások nyújtása, illetve ilyen szolgáltatásokhoz való hozzáférés elősegítése. --- A társadalmi beilleszkedést segítő közösségi szolgáltatások nyújtása az életvitel, a kultúra, a művészet, az önmegvalósítás, a sport, a szabadidősport, az egyéb szabadidős tevékenységek, a pihenés és rekreáció, a fejlesztés, a képzés, átképzés, felnőttképzés, a rehabilitációs célú foglalkoztatás területén. C.) Az egyesület feladatai és közfeladatai 1. Együttműködés a súlyosan mozgásfogyatékossá váló emberek esetében a mozgásszervi gyógyító és rehabilitációs intézmények vezetőivel és a szakmai személyzetével, a legfrissebb tudományos és kezelési eredmények megismertetése, az ezekhez való hozzáférésre vonatkozó információk terjesztésével. 2. Érdekérvényesítő eszközök és az átélésen alapuló szakértelem, továbbá a szakmai tapasztalatok felhasználásával elismertetni és elfogadtatni a sorstársak rehabilitációjához elengedhetetlenül szükséges gyógyszerek, segédeszközök és életvitelt segítő eszközök, különös tekintettel, a súlyosan mozgásfogyatékossá váló emberek megfelelő gyógyászati segédeszközzel való ellátásának, társadalombiztosítási rendszer által történő támogatását. 3. Olyan közérdekű és közhasznú szociális, egészségmegőrző, betegségmegelőző, egészséget helyreállító, ismeretterjesztő, tanácsadó közfeladatok és szolgáltatások ellátása, illetve ilyen szolgáltatásokhoz való hozzáférés segítése, amelyek az állami, önkormányzati és társadalombiztosítási rendszerek esetleges hiányait pótolják, vagy azokat kiegészítik. 4. Az Egyesület a közérdekű, közhasznú feladatainak ellátása érdekében intézményeket, nonprofit közhasznú gazdasági társaságokat, illetve alapítványokat hozhat létre. Az ilyen szervezetek létrehozására vonatkozó javaslatot az Elnökség előterjesztése alapján a Küldöttközgyűlés hagyhatja jóvá. 5. Hatékony közreműködés a betegség, baleset, vagy egyéb ok következtében tartósan fogyatékossá váló emberek egészségügyi, képzési, átképzési, foglalkoztatási és szociális rehabilitációjának elősegítésében, a sorstársi tanácsadás, az információszolgáltatás, a közösségi rendezvények, kulturális, művészeti, szabadidősport, szabadidős programok, kiadványok, tanácskozások készítése, továbbá a személyes meggyőzés, az interperszonális kapcsolatok és a közösség példaadó, meggyőző ereje eszközeinek alkalmazásával. 6. Érdekérvényesítő, érdekvédelmi közfeladatok ellátása a tartósan, súlyosan fogyatékossá váló emberek és családjaik számára országos és helyi önkormányzati szinteken egyaránt. 7. Az Egyesület által folytatott, közfeladatok ellátásához kapcsolódó, a társadalom és az egyén közös szükségleteinek kielégítését elősegítő: - érdekérvényesítő, - közérdekű szolgáltatások szervezését és nyújtását végző, - rehabilitációt támogató, - érdekvédelmi, - a fogyatékossággal kapcsolatos közérdekű, közhasznú Információkat nyújtó tevékenységre a jelen Alapszabályi rendelkezések elfogadásának időpontjában hatályos, következő jogszabályok adnak az Egyesület számára felhatalmazást: a.) Magyarország Alaptörvénye hitvallás valljuk, hogy az emberi lét alapja a méltóság. valljuk, az elesettek és a szegények megsegítésének kötelességét. b.) A fogyatékos személyek jogairól és esélyegyenlőségük biztosításáról szóló évi XXVI. Törvény 1. 2
3 - I. fejezet, Alapelvek 2. (1) (4) bekezdés, 3. - I. Fejezet Értelmező rendelkezések 4. a), b), c) pontjai, - III. Fejezet 12. (3) pont. - IV. Fejezet 19., - VII. Fejezet 26. c.) Az Országos Fogyatékosügyi programról szóló 10/2006. OGY. Határozat: - 6. a) és c) pontja, - Melléklet I. Fejezet személyhez fűződő jogok elve 3. bekezdés, rehabilitáció elve, semmit rólunk, nélkülünk elve - III. Fejezet 1. Rehabilitáció elve, 2. Társadalmi szemlélet kedvező irányú megváltoztatásának elve 2.1. utolsó bekezdés: az érdekvédelmi szervek tevékenységének támogatása 4. A társadalmi életben való aktív részvétel segítésének elve Érdekvédelem, érdekérvényesítés, érdekképviselet támogatása. d.) Az egyenlő bánásmódról és az esélyegyenlőség előmozdításáról szóló évi CXXV. Törvény: f) és h.)pontja 5. c.) és d.) pontja, 8. g.) pontja, és 18. -a. e.) A fogyatékos személyek jogairól szóló ENSZ egyezmény és jegyzőkönyv kihirdetéséről szóló évi XCII. Törvény: 1.cikk, 3. cikk, 4. cikk 1/a,b,c,e,h és i pontjai, 4. cikk 3. pontja, 6. cikk, 8. cikk, 9.cikk, 10. cikk, 19. cikk, 20. cikk, 21. cikk a,c és d pontja, 24. cikk 1/a és 1/b pontja, 26.. cikk 1/b pontja, 27. cikk 1/d pontja, 28. cikk 1/c. pontja, 29. cikk b. pontja, 30. cikk 1,2 és 3 pontja, 5/c, d, e pontja, 32.cikk 1/b és 1/c pontja, 33. cikk 3 pontja. f.) A fogyasztóvédelemről szóló évi CIV.Törvény: 38. (1) bekezdése, 39. (1) bekezdése, 45. (1) bekezdése. g.) Az Egyesület, mint a MEOSZ tagszervezete részt vesz a súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet 2. e.) pontjában, az éves támogatási keretszám meghatározására vonatkozó, a MEOSZ számára jogként, illetve kötelezettségként meghatározott egyetértési jog gyakorlását elősegítő közösségi álláspont kialakításában. h.) Az Egyesület, mint a MEOSZ tagszervezete részt vesz a súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet 8. (3) bekezdés a.) pontjában, az éves támogatási sorrend meghatározására jogosult bizottságban, a MEOSZ számára jogként, illetve kötelezettségként meghatározott döntési jog gyakorlását elősegítő közösségi álláspont kialakításában, illetve a MEOSZ elnöke által meghatalmazott egyesületi képviselő biztosításában. í.) Az Egyesület, mint a MEOSZ tagszervezete részt vesz a lakáscélú állami támogatásokról szóló 12/2001. (I. 31.) Korm. rendelet 10. (1) (2) bekezdésben az lakás - akadálymentesítési támogatás igénybevételére vonatkozó kérelem indokoltságának szakmai elbírására a MEOSZ számára jogként, illetve kötelezettségként meghatározott személyre szabott szakmai álláspont kialakítását elősegítő, a tagegyesület működési területén végzett helyszíni környezettanulmányok végzésében, a MEOSZ megalapozott szakmai álláspontjának alátámasztása érdekében. 2. E cél érdekében az Egyesület különösen az alábbi feladatokat oldja meg, mint kivétel nélkül közhasznú tevékenységet. a) A mozgássérült és fogyatékos emberek önálló életvitelét sokoldalúan segítő szolgáltatásokat, önálló élet központot, támogató szolgálatot szervez és tart fenn saját szervezetében, vagy erre külön szervezeti egységet (intézményt) létrehozva és működtetve. E körben szervezi és végzi fogyatékos emberek szállítását, segédeszközök javítását, használt segédeszközök összegyűjtését, forgalmazását, információs és tanácsadó tevékenységet folytat, tanfolyamokat szervez, személyes ház körüli segítséget nyújt, meghatalmazás alapján, képviselőként részt vesz mozgásfogyatékos személyek ügyeinek intézésében. 3
4 b) Segíti mozgásfogyatékos emberek számára munkaalkalmak teremtését, akkreditált foglalkoztatóként rehabilitációs munkahelyet tart fenn. c) Külön felhatalmazás alapján részt vesz állami, önkormányzati, szociális, rehabilitációs, esélyegyenlősítő feladatok megoldásában. d) Tájékoztatókat és egyéb kiadványokat (könyv, folyóirat) bocsát ki e) Szorosan együttműködik a települési önkormányzatokkal, polgármesteri hivatalokkal, a háziorvosi szolgálattal, fogyatékos embereket ellátó intézményekkel megyei és regionális szervezetekkel f) Felméri a működési területén élő mozgáskorlátozottak helyzetét. g) Figyelemmel kíséri és segíti a mozgáskorlátozottak társadalmi részvételét szolgáló állami és társadalmi tevékenységet és rehabilitációt h) Törekszik a mozgássérültek aktivitásának felkeltésére, elősegíti nevelésüket, munkaképességük fejlesztését, munkába állásukat, feladatának tekinti művelődésük ösztönzését. i) Az egyesület vállalatokat, intézményeket hozhat létre, a saját szervezésében vállalkozást folytathat. j) Elősegíti tagjai pihenését, üdülését, szabadidejük kulturált, társas emberi kapcsolatok kialakulását eredményező eltöltését. k) Segítséget nyújt a mozgássérültek egyéni helyzetének javításához, jogos érdekeik érvényre juttatásához. l) Tagjai részére anyagi támogatást, kedvezményes szolgáltatásokat szervez. Formálja a helyi közvéleményt a mozgássérültek társadalmi beilleszkedésének elősegítése érdekében. m) Lehetőségeihez képest szociális segélyezést (önsegélyezés) folytat. n) Segíti, koordinálja a helyi csoportok tevékenységét. o) Együttműködik a mozgáskorlátozottak, valamint más rokkantak helyi, országos, illetve külföldi szervezeteivel. p) Együttműködik mindazon társadalmi szervezetekkel, amelyek a rokkantak társadalmi beilleszkedésének elősegítését célozzák. 3.. A KÖZHASZNÚSÁG FŐ KÖVETELMÉNYEI 1 Az Egyesület közhasznú tevékenységeit, szolgáltatásait nem csak tagjai, önkéntesei, munkavállalói, hanem bármely rászoruló személy számára korlátozás nélkül biztosítja, az összeférhetetlenségi szabályokat figyelembe véve. 2. Az Egyesület közhasznú tevékenysége keretében nyújtott szolgáltatásainak elérhetőségét, azok igénybevételére vonatkozó feltételeket honlapján, székhelyének hirdetőtábláján, valamint rendszeres, illetve eseti kiadványaiban, továbbá rendezvényein nyilvánosságra hozza. 3. Az Egyesület közvetlen politikai tevékenységet nem folytathat, pártokat nem támogathat, azoktól támogatást nem fogadhat el, nem állít, és nem támogathat országgyűlési, megyei önkormányzati és európai parlamenti képviselő jelöltet. 4. Az Egyesületnek előzőkben írt feladatai ellátásához megfelelő erőforrásokkal és társadalmi támogatottsággal folyamatosan rendelkeznie kell. 5. Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez. Vállalkozásból származó bevételei nem érik el az összes bevétel jogszabályban meghatározott arányt. 4
5 6. Az Egyesület a gazdálkodása során elért eredményét nem osztja fel, azt a jelen Alapszabályban írt alap- és közfeladatokban meghatározott tevékenységére fordítja. 7. Az Egyesület szervezete és tevékenysége egyebekben is megfelel az egyesülési jogról,a közhasznú jogállásról, valamint a civil szervezetek működéséről és támogatásáról szóló évi CLXXV. tv, illetve a hatályos Polgári Törvénykönyv rendelkezéseinek. 8. Az Egyesület tevékenységét működésének személyi, tárgyi és pénzügyi feltételeinek függvényében, a mozgásfogyatékos emberek sajátos szükségleteinek figyelembe vételével, fokozatosan teljesíti ki. A tagság keletkezése, megszűnése Az KME rendes tagja lehet mindenki, aki mozgásában egészségügyi helyzete miatt véglegesen, vagy tartósan korlátozva van, ha belépési nyilatkozatával kinyilvánítja egyetértését az egyesület céljaival, és magára nézve kötelezőem elfogadja az alapszabályzatban foglaltakat. 2. A teljes cselekvőképességgel nem rendelkező rendes egyesületi tagok, egyesületi jogaikat és kötelezettségeiket törvényes képviselőjük útján gyakorolják. 3. Az KME pártoló tagjai lehetnek saját kérésükre azok a természetes és jogi személyek, valamint a jogi személyiséggel nem rendelkező jogi személyek, akik az Egyesület céljának megvalósítását rendszeresen segítik, vagy segíteni kívánják és egyetértenek az Alapszabályban foglalt célok megvalósításában. A pártoló tagok felvételéről az elnökség nyílt szavazással, egyszerű szótöbbséggel határoz. 4. Az egyesületi tagság a tag önkéntes belépése alapján keletkezik, a belépési nyilatkozat kitöltésével. Tagfelvételi kérelmét az KME működési területén kívül lakó személynek sem lehet elutasítani. Az egyesület tagja egy időben akár több egyesületnek is tagja lehet. A MEOSZ tagegyesületeinél egységes tagsági igazolványt csak súlyos mozgáskorlátozott személy számára adhat ki. A tag belépési nyilatkozatát az Elnökség bírálja el. A tagsági viszony a tagnyilvántartásba vétellel jön létre. 5. Az egyesületi tagság megszűnik: a. a tag kilépésével (indok megjelölése nélkül kiléphet tagsági viszonya a kilépést bejelentő írásbeli nyilatkozatának az Egyesület Elnökségéhez érkezése napján szűnik meg); b. törlésével; c. halálával; d. kizárásával. 6. Az Elnökség az egyesület tagjai közül törli azt, aki a Küldöttközgyűlés által előírt tagdíjfizetési kötelezettségének önhibájából annak esedékessége után 1 (egy) éven át nem tesz eleget felhívás ellenére, az abban foglalt határidőben. 7. Az egyesület Küldöttközgyűlése kizárhatja a tagok sorából azt, aki közösségellenes magatartást tanúsít, akit a bíróság szándékos bűncselekmény miatt jogerősen szabadságvesztésre ítélt, vagy egyébként magatartásával, nyilatkozataival veszélyezteti az Egyesület feladatainak megvalósulását, kedvező társadalmi megítélését 5
6 5.. A KME rendes tagjainak jogai és kötelezettségei 6. A tagok jogai: a) Részesülhetnek az Egyesületnek a tagok számára nyújtott szolgáltatásaiból. b) A rendes tagok Taggyűlésen szavazati, tanácskozási, felszólalási, észrevételezési, javaslattételi, választó joggal rendelkeznek. c) Kizáró ok hiányában (teljes cselekvőképtelenség, büntetett előélet, összeférhetetlenség) az egyesület bármely tisztségére és küldöttnek megválaszthatók. d) Az egyesület tagjai bármely egyesületi szerv vagy tisztségviselő jogszabályba vagy alapszabályba ütköző határozatának megsemmisítése iránt keresetet terjeszthetnek elő 30 napon belül a bíróságnál. e) Az egyesület tagja, ha mozgássérültsége akadályozza, hogy a Taggyűlésen részt vegyen, a Taggyűlés tárgysorozatán szereplő napirendi pontokkal kapcsolatos észrevételeit és javaslatait az Elnökségnek az ülés időpontjáig írásban is megteheti. Véleményét a Taggyűlésen ismertetni kell. f) Az egyesület tagjai lakókörzetükben, az egyesületi célok megvalósítása érdekében, az egyesület Elnökségének jóváhagyásával helyi (területi) csoportot hozhatnak létre. g) A Küldöttközgyűlésben a tagok jogaikat a csoportgyűlés által megválasztott küldötteik által gyakorolják. 2. A tagok kötelezettségei: a) Az egyesület tagjai kötelesek az alapszabály, a Taggyűlés (Küldöttközgyűlés), illetve az Elnökség törvényes rendelkezéseit megtartani. b) Az egyesület tagjai nem veszélyeztethetik az egyesület céljainak megvalósítását, és kötelesek a Küldöttközgyűlés által megállapított tagdíjat fizetni. c) Az egyesület mozgássérült tagjai kötelesek lehetőségeikhez mérten képességeik feltárásával, fejlesztésével és kibontakoztatásával önmaguk társadalmi beilleszkedését előmozdítani. 6.. Az KME pártoló tagjainak jogai és kötelezettségei 1. Jogaik: a. az egyesület célkitűzéseinek elősegítése; b. tájékoztatást kérhetnek az KME-nek általuk nyújtott támogatás felhasználásáról; c. az Egyesület szerveinek döntéshozatalában tanácskozási joggal vesznek részt. 2. A pártoló tagok kötelezettségei: a. az Egyesület céljait támogatni b. az Alapszabályzat rá vonatkozó rendelkezéseit, testületi szervek határozatait betartani; c. teljesíteni az írásban felajánlott támogatást; 7.. 6
7 AZ EGYESÜLET SZERVEI ÉS TISZTSÉGVISELŐI Az egyesület szervei: Vezető szervek: A. Küldöttközgyűlés B. Elnökség Az egyesület egyéb szervei: C. Ellenőrző Bizottság ( Felügyelő Szerv) D. Fegyelmi Bizottság E. Helyi csoportok, Az egyesület tisztségviselői: A. Elnök B. A Elnökség tagjai C. Ellenőrző Bizottság Elnöke és tagjai D. Fegyelmi Bizottság Elnöke és tagjai E. Helyi csoportok vezetői 1. Az Elnökség (Elnökség), az FB, az EFB valamelyik tagjának kiválása vagy tartós akadályoztatása esetén, e személyek pótlásáról kizárólagos hatáskörrel a Küldöttközgyűlés dönthet. Az új Elnökségi tagot - kiválást vagy tartós akadályoztatást követően - a jelölő bizottság javaslatára a Küldöttközgyűlés választja meg. 2. Egyesületi feladatok megoldásában tisztségviselők, társadalmi munkások, alkalmazottak, tiszteletdíjasok, alkalmilag megbízottak vesznek részt. 3. Az Egyesületi tisztségviselők egyesületi munkájukat anyagi ellenszolgáltatás nélkül végzik, de a rendszeres munkavégzés indokolttá teheti tiszteletdíj megállapítását, illetve a küldöttközgyűlés határozatának megfelelő jogviszony szerinti díjazásban részesíthetők. A tisztségviselők szükséges kiadásaik megtérítését az egyesület pénzeszközeiből igényelhetik a hatályos pénzügyi jogszabályok szerint. 4. Az Egyesület - vagyoni helyzetéhez mérten- a Elnökség által megállapított szabályok szerint az egyesület tisztségviselőit, társadalmi munkásait jutalomban részesítheti. 5. Az egyesületi feladatokat a tisztségviselők önkéntes munkások és szükség, valamint lehetőség szerint rész- vagy teljes munkaidőben foglalkoztatottak, alkalmazottak, tiszteletdíjasok, továbbá alkalmilag feladatokat vállalók közreműködésével látják el. A közgyűlés határozata egyesületi tisztség betöltését aktív tagsági viszonyban eltöltött időhöz, iskolai végzettséghez kötheti. 8.. Összeférhetetlenségi szabályok 1. A legfőbb döntéshozó testület (Küldöttközgyűlés), valamint az ügyintéző szerv (Elnökség), továbbá az ellenőrző szerv (Ellenőrző Bizottság)) határozathozatalában nem vehet részt az a személy, aki, vagy akinek közeli hozzátartozója a határozat alapján: - kötelezettség, vagy felelősség alól mentesül, vagy 7
8 - bármilyen más előnyben részesül, illetve a jogügyletben egyébként érdekelt. Nem minősül előnynek a közhasznú szervezet cél szerinti juttatásainak keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjainak a tagsági jogviszony alapján nyújtott, az Alapszabálynak megfelelő cél szerinti juttatás. 2. Nem lehet az Ellenőrző Bizottság elnöke, tagja, könyvvizsgálója az a személy, aki: - az Elnökség elnöke, tagja, - a közhasznú szervezettel e megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, - a közhasznú tevékenység célszerinti juttatásából részesül, kivéve a bárki által megkötés nélkül igénybe vehető nem pénzbeli juttatásokat, szolgáltatásokat és az egyesület által, tagjainak a tagsági jogviszony alapján az Alapszabálynak megfelelően nyújtott cél szerinti juttatást, - illetve a fentiekben részletezett személyek közvetlen hozzátartozója, 3. Az Egyesület megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt annak megszűnését megelőző két évben legalább egy évig: - amely jogutód nélkül szűnt meg úgy, hogy állami adó és vámhatóságnál nyilvántartott adó és vámtartozását nem egyenlítette ki, - amellyel szemben az állami adó és vámhatóság jelentős összegű adóhiányt tárt fel, - amellyel szemben az állami adó és vámhatóság üzletzárás intézkedést alkalmazott, vagy üzletzárást helyettesítő bírságot szabott ki, - amelynek adószámát az állami adó és vámhatóság az adózás rendjéről szóló törvény szerint felfüggesztette, vagy törölte. 3. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 9.. JEGYZŐKÖNYVEK, HATÁROZATOK Az Egyesület testületeinek üléseiről jegyzőkönyv készítendő. A jegyzőkönyvnek tartalmaznia kell az ülésen történtekre utalást, az elhangzottak lényegét a megnyilatkozó személy megjelölésével, valamint külön sorszámmal ellátva a testület döntéseit (határozatok). Az egyes döntések mellett feltüntetendő a döntést támogatók, és ellenzők száma. A jegyzőkönyvet az ülést vezető személy, és a jegyzőkönyvvezető írja alá. A küldöttközgyűlésről készült jegyzőkönyvet két tag hitelesíti, őket a küldöttközgyűlés választja meg. Az Egyesület testületeinek ülésén hozott határozatokat a jegyzőkönyvből kiemelten a Határozatok Tárában testületenként elkülönítve, ülésenként egytől kezdődő sorszámmal ellátva és az ülés dátumával törve külön is nyilván kell tartani. A határozatokat mindazokkal közölni kell, akikre jogot vagy kötelezettséget ró. A határozatok - a zárt ülésen hozott határozatok kivételével nyilvánosak, azokba bárki betekinthet. Az Elnökség gondoskodik arról, hogy az egyesület működési rendjére vonatkozó iratok, a testületi ülések jegyzőkönyvei, a Határozatok Tára, az egyesület munkaterve, költségvetése és éves gazdasági beszámolója, valamint éves közhasznúsági jelentése bármely érdeklődő számára az ügyfélfogadási napon az egyesület irodájában megtekinthető legyen, kivéve a zárt üléseken hozott határozatokat és ott keletkezett jegyzőkönyvi részleteket. A Elnökség feladata az egyesület által nyújtott támogatások, szolgáltatások, juttatások igénybevételének lehetőségéről és feltételéről szóló hirdetmény elkészítése és az egyesület működési területén megismertetése. 8
9 10.. A KÜLDÖTTKÖZGYŰLÉS 1. Az Egyesület legfőbb szerve a Küldöttközgyűlés. A küldöttközgyűlést a helyi csoportok taggyűlései által 6 évi időtartamra választott küldöttek alkotják, továbbá az egyesület választott tisztségviselői. Minden 50 fizető egyesületi tag képviseletére 1 küldött választható. Amennyiben a küldött tisztsége bármely okból (lemondás, egyesületi tagságból kilépés, halál,) megszűnik, helyette a következő egyesületi tisztújító küldöttközgyűlésig terjedő időre új küldöttet kell választani. 2. A küldöttközgyűlés az egyesületet érintő minden kérdésben jogosult dönteni. 3. A küldöttközgyűlés kizárólagos hatáskörébe tartozik: a) Az Egyesület Alapszabályának elfogadása és módosítása. b) Az Egyesület Elnökének, a Elnökség tagjainak, az Ellenőrző Bizottság, valamint a Fegyelmi Bizottság elnökének és tagjainak megválasztása és visszahívása. c) A Mozgáskorlátozottak Egyesületeinek Országos Szövetségéhez való csatlakozás, illetve abból való kiválás kimondása. d) Az Egyesület megszűnésének, más egyesülettel való egyesülésének kimondása. e) A Elnökség, az Ellenőrző Bizottság és a Fegyelmi Bizottság beszámolójának elfogadása, megtárgyalása. f) A tagdíj, pártolói díj, jogi tagdíj összegének megállapítása. g) A Elnökségi tag fegyelmi ügyében határozathozatal. Egyesület tagjának kizárása a Fegyelmi Bizottság indítványa alapján. h) Az egyesület éves költségvetésének, beszámolójának és a közhasznúsági jelentésnek az elfogadása. 4. Az Egyesület Küldöttközgyűlését évente legalább egyszer össze kell hívni. Rendkívüli küldöttközgyűlést kell összehívni, ha: - erre a Elnökség határozata szerint szükség van, - az Ellenőrző Bizottság, vagy az Országos Szövetség Ellenőrző Bizottsága indítványozza, - a tagság egyharmadának a cél megjelölésével írásban előterjesztett kérése, - a törvényességi felügyeletet ellátó ügyészség fellépése esetén, annak felhívására amennyiben a törvénysértés megszüntetése a legfőbb döntést hozó szerv hatáskörébe tartozik -, illetve a bíróság döntése alapján. 5. A Küldöttközgyűlést az Egyesület Elnöke hívja össze, a napirendet és a határozati javaslatokat tartalmazó meghívónak a küldöttközgyűlés napját legalább 15 nappal megelőző szétküldésével. 6. A Küldöttközgyűlésre meg kell hívni az egyesület tagjain kívül a MEOSZ képviselőjét. A Küldöttközgyűlés ülései nyilvánosak. A Testület a nyilvánosságot csak külön jogszabályban meghatározott esetekben korlátozhatja. Akkor határozatképes, ha a Küldöttközgyűlésen a küldöttek fele és még egy küldött jelen van. Határozatképtelenség esetén az elhalasztott küldöttközgyűlést 30 perc várakozás után a levezető elnök újra összehívja. - A másodszorra összehívott küldöttközgyűlés az eredeti napirend szerint - a megjelentek számára tekintet nélkül határozatképes. E rendelkezést a meghívónak tartalmaznia kell. 7. A küldöttközgyűlés határozatait általában nyílt szavazással, egyszerű szótöbbséggel hozza. Szavazategyenlőség esetén a küldöttközgyűlés elnökének szavazata dönt. Titkos szavazás szükséges az elnök és az Elnökség tagjainak megválasztása esetében. A küldöttközgyűlés kétharmados többségének egybehangzó akaratnyilvánítása szükséges: a MEOSZhoz való csatlakozáshoz, a kiváláshoz, az alapszabály elfogadásához, módosításához. A kétharmados 9
10 többség a küldöttközgyűlésen résztvevő szavazásra jogosultak kétharmadának egybehangzó akaratnyilvánítását jelenti. 9. A küldöttközgyűlésen minden küldöttnek egy szavazata van. Szavazni csak személyesen lehet. 10. A küldöttközgyűlésről jegyzőkönyv készítendő, amelyet az elnök és a jegyzőkönyvvezető, valamint két hitelesítő ír alá. A küldöttközgyűlésről hozott határozatokat és a jegyzőkönyvet 15 napon belül meg kell küldeni az Országos Szövetségnek, az Ellenőrző Bizottság Elnökének. 11. A Jelölő Bizottság Elnökének és két tagjának a megválasztására a küldöttközgyűlés elnöke tesz javaslatot. Javaslattételre a küldöttek bármelyike is jogosult. A Jelölő Bizottság a tisztségviselőkre vonatkozó javaslatát az egyesületi tagok véleményének ismeretében teszi meg. A Jelölő Bizottság két küldöttközgyűlés közötti időben javaslataival támogatja a Elnökség munkáját. 12. A Szavazatszedő és Mandátumvizsgáló Bizottság elnökének és két tagjának megválasztására a küldöttközgyűlés elnöke tesz javaslatot. A Szavazatszedő bizottság feladata a titkosan leadott szavazatok összeszámlálása, a mandátumvizsgáló bizottság feladata a küldöttközgyűlésre érkező tagok jegyzése, a küldöttközgyűlés határozatképességének megállapítása. A Jelölő Bizottság, a Szavazatszedő és Számláló Bizottság megválasztása nyílt szavazással történik AZ EGYESÜLET ELNÖKSÉGE 1. Az Elnökség a küldöttközgyűlés által 6 évre választott - általa visszahívható- elnökből, és 4 azaz négy Elnökségi tagból áll. 2. Az Elnökség az egyesület végrehajtó, ügyintéző és képviselő szerve. Gondoskodik a küldöttközgyűlés határozatainak végrehajtásáról, az alapszabályban meghatározott feladatok megvalósításáról. A Elnökség a küldöttközgyűlésnek tartozik felelősséggel és beszámolási kötelezettséggel. 3. Az Elnökség körébe tartozik különösen: a) Két küldöttközgyűlés közötti időben az egyesületi munka vezetése. b) Az Egyesület Működési Szabályzatának elfogadása. c) Az Egyesületben mutatkozó feladatok végzésére alkalmas személy megbízása. d) Az Elnökség éves munkatervének és az egyesület költségvetésének meghatározása, az éves gazdasági beszámoló elfogadása. e) Az Elnökség tagjának felfüggesztése fegyelmi vétség alapos gyanúja esetén, döntés - a kizárást kivéve - az egyesületi tag fegyelmi ügyében, a Fegyelmi Bizottság indítványa alapján. f) A MEOSZ valamely szerve, vagy tisztségviselője alapszabályszerű határozatának, állásfoglalásának, felkérésének mérlegelése és végrehajtásának megszervezése. g) A MEOSZ szervei elé terjesztendő beszámoló, javaslat, kérelem megtárgyalása, továbbterjesztésre történő elfogadása. h) A küldöttközgyűlés elé terjesztendő kérdések, javaslatok megvitatása, a küldöttközgyűlés határozatainak végrehajtása, a tisztségviselők beszámoltatása. i) A Helyi Csoportok Működési Szabályzatának meghatározása; j) Döntés a tagok törléséről. k) A tagdíj fizetése alóli mentesség megállapítása. l) Döntés minden olyan ügyben, amely nem tartozik a küldöttközgyűlés kizárólagos hatáskörébe. m) az Egyesület által fenntartandó intézmények létrehozása 4. Az Elnökség munkáját éves munkaterv alapján végzi. Üléseit legalább negyedévente tartja. A hatáskörébe tartozó kérdésekben nyílt szavazással, egyszerű szótöbbséggel határoz. Szavazategyenlőség esetén az elnök szavazata dönt. Az ülésről jegyzőkönyv készül, amelyet az elnök és a jegyzőkönyvvezető ír alá, amelyben a határozatok mellett név szerint feltüntetendő a döntést támogató és 10
11 ellenző testületi tagok. Határozatképességéhez tagjai felének jelenléte szükséges. Az Elnökséget az elnök hívja össze tíz napi időközzel. Az Elnökség ülései nyilvánosak, a faliújságban, hirdetőtáblán közzé kell tenni az időpontot a napirendi pontokkal együtt. 5. Az Elnökség köteles végzett munkájáról a küldöttközgyűlésen beszámolni ELLENŐRZŐ BIZOTTSÁG 1. Az Egyesület Ellenőrző Bizottsága (Felügyelő szerv), a küldöttközgyűlés által 6 évre megválasztott elnökből és két tagból áll. A küldöttközgyűlésnek tartozik felelősséggel, általa visszahívható. 2. Az Ellenőrző Bizottság feladata az egyesület működésének és gazdálkodásának ellenőrzése. Ennek során a vezető tisztségviselőktől jelentést, az egyesület munkavállalóitól pedig tájékoztatást, vagy felvilágosítást kérhet, továbbá az egyesület könyveibe és irataiba betekinthet, azokat megvizsgálhatja. 3. Az Ellenőrző Bizottság tagja az egyesület vezető testületeinek ( küldöttközgyűlés, Elnökségi ülés) ülésén tanácskozási joggal részt vehet. 4. Az Ellenőrző Bizottság köteles az intézkedésre jogosult testületet tájékoztatni és annak összehívását kezdeményezni, ha arról szerez tudomást, hogy: a) Az Egyesület működése során olyan jogszabály sértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult testületi vezető szerv döntését teszi szükségessé. b) A vezető tisztségviselők felelősségét megalapozó tény merül fel. 5. Az intézkedésre jogosult testületet (vezető szervet) az EB indítványára - annak megtételétől számított 30 napon belül - össze kell hívni. E határidő eredménytelen eltelte esetén a testület (vezető szerv) összehívására az Ellenőrző Bizottság is jogosult. 6. Ha az arra jogosult testületi szerv a törvényes működés helyreállítása érdekében szükséges intézkedéseket nem teszi meg, az Ellenőrző Bizottság köteles haladéktalanul értesíteni a törvényességi felügyeletet ellátó szervet (ügyészség). 7. Az Ellenőrző Bizottság működésének részletes szabályait (ügyrendjét) maga állapítja meg A FEGYELMI BIZOTTSÁG 1. A Fegyelmi Bizottság a küldöttközgyűlés által 6 évre választott- elnökből és 2 tagból áll. A küldöttközgyűlésnek tartozik felelősséggel és általa visszahívható. Ideiglenesen az Ellenőrző bizottság is elláthatja feladatait. 2. A Fegyelmi Bizottság feladata a fegyelmi ügyek előkészítése és határozathozatal végett- az alapszabály rendelkezéseinek megfelelően - az Elnökség, vagy a küldöttközgyűlés elé terjesztése. 3. A Fegyelmi Bizottság tevékenységét a MEOSZ Fegyelmi Szabályzatának alkalmazásával végzi
12 AZ EGYESÜLET HELYI CSOPORTJAI Általános rendelkezések 1. Az Egyesület tagjai taggyűlésen, az Egyesület Elnökségének egyetértésével helyi csoportot hozhatnak létre olyan nagyobb településre és/vagy vonzáskörzetéhez tartozó meghatározott településekre kiterjedő hatáskörrel, ahol a csoport működésének személyi és tárgyi feltételei adottak. Helyi csoportot legkevesebb 40 egyesületi tag alakíthat. A helyi csoport megnevezése során utalni kell arra, hogy a Kazincbarcikai Mozgáskorlátozottak Egyesületének Csoportja, valamint működési területére, a székhelyének vagy tájegységnek a megjelölésével. A helyi csoport megalakulásával nem válik jogi személlyé. 2. A helyi csoport feladata, hogy működési területén megvalósítsa az Egyesület céljait. Különösen a következők tartoznak feladatai közé: a) Kapcsolatot tart a települési összekötőkkel, ilyenek hiányában az Egyesület tagjaival, figyelemmel kíséri helyzetüket. b) Kapcsolatot tart a települési önkormányzatokkal, hatóságokkal és társadalmi szervezetekkel annak érdekében, hogy a mozgásfogyatékos emberek érdekei az ő tevékenységük során ne szenvedjenek csorbát, érvényesüljenek. c) Kérelemre eljár mozgásfogyatékos emberek egyéni ügyeiben, közreműködik sajátos szükségleteik minél teljesebb kielégítése érdekében. d) Feladatai megoldását szolgáló adományokat gyűjt, s azt az egységes egyesületi gazdálkodás érdekében eljuttatja az egyesület Elnökségének e) Formálja a helyi közvéleményt. Ennek érdekében kapcsolatot tart a tömegkommunikációban dolgozó munkatársakkal, akciókat, rendezvényeket szervez. f) A mozgásfogyatékos emberek javát szolgáló szociális, kulturális, sport szolgáltatásokat, rendezvényeket, akciókat szervez, közreműködik más szervezetek ilyen célú tevékenységében. g) Az egyesület Elnökségétől kapott írásos és szóbeli útmutatás alapján tájékoztatja az érintetteket és a környezetükben élőket mindazon ismeretekről, amelyek a mozgásfogyatékos emberek szociális biztonságát, rehabilitációját, önálló életvitelét, emberi és állampolgári jogaik érvényesülését, életminőségük javítását szolgálják. h) A helyi csoportok részt vesznek az egyesületi vagyon kezelésében, megóvásában és gyarapításában.. 3. A helyi csoport szervei: csoportgyűlés 4. A helyi csoport tisztségviselői: csoportvezető, küldöttek, helyi (települési) összekötők. 5. A csoportgyűlés az Egyesület azon tagjainak összessége, akik az adott helyi csoport működési területén élnek. A csoportgyűlés hatáskörébe tartoznak a helyi csoport ügyei. Az Egyesület Küldöttközgyűlése, Elnöksége és határozatainak tiszteletben tartásával dönt azokban. Különösen a csoportgyűlés hatáskörébe tartozik: - a helyi csoport vezetőjének 6 évre történő megválasztása, visszahívása; - az Egyesület küldöttközgyűlését alkotó küldöttek megválasztása; - a helyi Elnökség beszámoltatása; illetve programjának megvitatása 6. A helyi csoportok tevékenysége az Egyesület tevékenységének minősül, nem sértheti az Egyesület közhasznú minősítésének feltételét képező törvényi előírásokat AZ EGYESÜLETI ÉLET 12
13 1. Az Elnök feladatai: - ellátja az egyesület általános vezetését, törvényes képviseletét, - felelős az egyesület törvényes és alapszabályszerű működéséért, - részt vesz az Országos Szövetség küldöttközgyűlésén, - beszámol az egyesület tevékenységéről a küldöttközgyűlés és a MEOSZ elnöksége előtt, - kapcsolatot tart fenn az Elnökség tagjaival és gondoskodik arról, hogy intézkedéseik a küldöttközgyűlés, az Elnökség és a MEOSZ határozataival összhangban legyenek, - kapcsolatot tart fenn az egyesület, valamint a politikai, társadalmi és gazdálkodó szervezetek között, - felhatalmazásokat adhat az egyesület nevében, - saját felhatalmazásának keretei között az egyesület nevében szerződéseket, megállapodásokat köthet, - vezeti a testületi üléseket, a küldöttközgyűlés elé terjeszti az Elnökség javaslatait, beszámolóját, - gyakorolja az utalványozási és munkáltatói jogot, - eljár minden olyan ügyben, amely nem tartozik a küldöttközgyűlés, vagy az egyesület más szerve, illetőleg tisztségviselője hatáskörébe. 2. Az egyesület elnöke akadályoztatása esetén jogosultsága egyes elemeit tartósan, vagy esetileg a Elnökség egyetértésével más Elnökségi tagra átruházhatja Az elnökségi tagok 1. Az elnökségi tagokat ( 4 fő) a küldöttközgyűlés választja 6 évre. A küldöttközgyűlésnek és az elnöknek tartoznak beszámolási kötelezettséggel. 2. Az elnökségi tagok szakmai végzettségüknek, képzettségüknek megfelelően - önállóan látják el valamely testületi tevékenységi kör vezetését, irányítását, az KME alkalmazottak közreműködésével, segítségével. 3. Munkájukról az elnökségi üléseken folyamatosan beszámolnak A gazdasági vezető a) Az egyesület gazdasági vezetője alkalmazottként vagy tiszteletdíjasként, vállalkozóként az Egyesület Elnöksége által adott megbízás alapján látja el feladatát. Tanácskozási joggal részt vesz a Küldöttközgyűlés, az Elnökség ülésein. Véleményének meghallgatása minden olyan ügyben kötelező, amely az egyesület gazdálkodását számottevően érinti. E feladatot csak pénzügyi (számviteli) szakképzettséggel rendelkező személy láthatja el. b) A gazdasági vezető feladata az egyesület vagyonának gondos, takarékos, hatékony felhasználása, gyarapítása, megóvása. Előkészíti az egyesület költségvetését és gazdasági beszámolóját, közhasznúsági jelentését, részt vesz az egyesület gazdasági ügyeinek vitelében, a pénzügyi jogszabályokban megfogalmazott összeférhetetlenségi szabályok betartásával. Ellenőrzi az utalványozásokat. 13
14 c) Az Egyesület Elnöksége, amennyiben ennek jogszabályban kötelezően előírt feltételei kialakulnak, könyvvizsgálót bíz meg Az egyesület gazdálkodása 1. Az Egyesület gazdasági - vállalkozási tevékenységet csak közhasznú, illetve Alapszabályában meghatározott alap céljainak elérése érdekében, e célok megvalósulását nem veszélyeztetve folytathat. Eredményét nem oszthatja fel, azt csak közhasznú céljainak fejlesztésére, megvalósítására fordíthatja. 2. A közhasznú Egyesület vezető tisztségviselőit, a támogatót, az önkéntest, valamint e személyek közeli hozzátartozóját a bárki által megkötés nélkül igénybe vehető szolgáltatások, illetve az egyesület által a tagjának a tagsági jogviszonyalapján nyújtott, a létesítő okiratnak megfelelő juttatás kivételével cél szerinti juttatásban nem részesítheti. 3. Az Egyesület anyagi alapjai Az Egyesület bevételei lehetnek: a) Az Egyesület tagsági díjakból származó bevételei. b) Vállalkozások, gazdálkodó szervezetek és magánszemélyek által nyújtott támogatások, közérdekű adományokat csak megfelelő írásbeli felhatalmazással ellátott személy végezhet az Egyesület számára. Az adomány gyűjtés nem járhat az adományozó zaklatásával, személyiségi jogokat nem sérthet. c) Az Egyesület által, az alapcélok elérése érdekében rendezett kiállítások, rendezvények, kongresszusok bevételei. d) A tagoknak és más érintett személyeknek nyújtott alapcélok szerinti szolgáltatásokból, és az egyesület eszközeinek alapcélok szerinti hasznosításából származó bevételek. e) Pályázati, állami költségvetési, illetve költségvetési alrendszerek, pályázati alapok, adójogszabályok (SZJA 1%) által biztosított forrásokból származó működési, vagy meghatározott célra juttatott támogatások. f) Önkormányzatok és más szervezetek által, a működés biztosítására, vagy meghatározott célra nyújtott támogatások. g) Az Egyesület által végzett vállalkozási tevékenység bevételei. 4. Az Egyesület kiadásait a jogszabályban előírt beszámolási kötelezettség rendje szerint kell nyilvántartani. 5. Az Egyesület gazdálkodása a) Az Egyesület tartozásaiért saját vagyonával felel. A tagok a tagdíjfizetésen túl az egyesület tartozásaiért nem tartoznak anyagi felelősséggel. b) Az Egyesület gazdálkodási és pénzügyi tevékenységről a hatályos jogszabályi rendelkezéseknek megfelelő, a kettős könyvvitel szabályai szerint kialakított könyveket, és analitikus nyilvántartásokat vezet, továbbá naptári évente, pénzügyi mérleget, eredmény-kimutatást és közhasznú beszámolót készít c) Az Egyesület működésének biztosítása érdekében alkalmazottakat foglalkoztathat, szakértőt, vállalkozót bízhat meg. 14
15 d) Az Egyesület a hatályos számviteli törvény, a civil szervezetek gazdasági tevékenységéről szóló jogszabály, a közhasznú szervezetekről szóló törvény, illetve egyéb, a gazdálkodó szervezetekre vonatkozó hatályos jogszabályok szerint folytatja gazdálkodó tevékenységét. e) Az Egyesület pénzügyi bevételeinek nyilvántartása érdekében bankszámlaszámot nyit, illetve tart fenn. f) Az Egyesület bankszámlája, illetve pénztára felett a rendelkezési jogot, a törvényes képviseletet ellátó elnök, az Egyesület hatályos Gazdasági és Pénzügyi Szabályzatában foglalt részletezés szerint gyakorolja. g) Az Egyesület befektetési tevékenységet nem folytat, erre tekintettel Befektetési Szabályzatot nem alkot AZ EGYESÜLET FELÜGYELETE 1. Az Egyesület tekintetében az adóellenőrzést az Egyesület székhelye szerint illetékes állami adóhatóság, az államháztartásból származó támogatás felhasználásának ellenőrzését, törvény eltérő rendelkezése hiányában, az állami számvevőszék, az állami vagy önkormányzati költségvetésből, illetve a nemzetközi forrásokból juttatott támogatások felhasználásának ellenőrzését a külön jogszabály szerinti ellenőrzési szervezet, a közhasznú működés feletti törvényességi ellenőrzést pedig a reá irányadó szabályok szerin az ügyészség látja el. 2. Az Egyesületet a székhelye szerint illetékes Megyei Törvényszék kérelemre veszi nyilvántartásba, illetve külön kérelemre közhasznúsági nyilvántartásba. 3. Ha az Egyesület neve, székhelye, illetve törvényes képviselője megváltozik, vagy alapszabálya módosul, ezt a tényt az illetékes bíróság számára a hatályos jogszabályi rendelkezések szerint be kell jelenteni AZ EGYESÜLET MEGSZŰNÉSE, ILLETVE MEGSZÜNTETÉSE 1. Az Egyesület megszűnik a megszűnést kimondó kétharmados Közgyűlési határozat alapján végelszámolással, más civil szervezettel történő egyesüléssel, a Közgyűlés által 2/3 többséggel hozott feloszlatási határozattal, vagy az illetékes bíróság által hozott feloszlatási határozattal, illetve a Ptk. 64. (1) bekezdésében meghatározott egyéb módon. Végelszámolóként az Egyesület vezető tisztségviselője is eljárhat. 2. Megszűnés, megszüntetés esetén a évi CLXXV. Törvény II. Fejezetében részletezett hatályos rendelkezéseket, valamint a Ptk. 64. (1) bekezdésében rögzített rendelkezéseket kell alkalmazni. 3. Az egyesület, a Ptk. 64. (1) bekezdésében meghatározott szabályok szerint megszűnik, ha a) az egyesület egy másik egyesülettel egyesül (összeolvad, beolvad), b) a legfőbb szerve a feloszlásáról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság megszűnteti vagy megállapítja megszűnését, e) a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. 4. Az előző 3. pont b)-e) pontjaiban foglalt esetekben az egyesület jogutód nélkül szűnik meg. A 3. pont b) pontjában foglalt esetben végelszámolási eljárást, a c)-d) pontjában foglalt esetekben pedig kényszer-végelszámolást kell lefolytatni. 15
16 5. A legfőbb szerv nem dönthet az egyesület feloszlásáról, ha az egyesülettel szemben lefolytatott végrehajtás eredménytelen volt vagy az egyesület fizetésképtelenségét a bíróság megállapította. 6. Az Egyesület megszűnése vagy megszüntetése esetén az egyesület vagyona a Mozgáskorlátozottak Egyesületeinek Országos Szövetségére száll át, amely a vagyont köteles a Kazincbarcikai Mozgáskorlátozottak Egyesülete működési területén élő mozgáskorlátozott emberek érdekében hasznosítani. 7. Amennyiben az Alapszabály előző pontjában meghatározott szervezet nincs, vagy nem fellelhető valamint a megszűnés időpontjában hatályos törvény eltérő módon nem rendelkezik, a jogutód nélkül megszűnt egyesület - hitelezői igények kielégítése után - megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni ZÁRÓ ÉS VEGYES RENDELKEZÉSEK 1. Az Egyesület közhasznú jogállása a bírósági nyilvántartásba vétellel jön létre. Az Egyesület közhasznú jogállásának megállapítását, az erre vonatkozó feltételek megléte esetén külön eljárásban kezdeményezi. Az Egyesület elnöke köteles a Megyei Törvényszéknek a közhasznúsági minősítéshez szükséges feltétel megszűnését az erre vonatkozó jogszabály szerint bejelenteni. 2. A működés során szükségessé váló részletes szabályokat az Elnökség szükség szerint alkotja meg. Az Elnökség minden részletre kiterjedő szervezeti és működési szabályzatot is alkothat. 3. A jelen Alapszabályban nem szabályozott kérdésekben, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. Törvény, illetve a hatályos Polgári Törvénykönyv megfelelő rendelkezéseit, továbbá a civil szervezetekre vonatkozó egyéb rendelkezéseket kell alkalmazni. 4. Az Egyesület, hivatalos megjelenése során bélyegzőt alkalmaz. Az Egyesület hivatalos megjelenése során alkalmazott arculatával, logójával, nyomdai, vagy vizuális megjelenésével kapcsolatos döntés előkészítése az Elnökség hatáskörébe, jóváhagyása a Közgyűlés hatáskörébe tartozik. Ezen Alapszabály egységes szerkezetben tartalmazza az Egyesület Február 4-én, Március 22-én, Április 22-én, 2001.április 21-én, június 29-én, május 25-én, december 7- én, november 29-én, február 7-én hozott küldöttközgyűlési Alapszabály-módosításokat. A Kazincbarcikai Mozgáskorlátozottak Egyesülete a B-A-Z Megyei Bíróság által hozott PK /1995/2.sz végzés alapján bejegyzett Egyesület. Tomkóné Kiss Mária Elnök sk. Kazincbarcika, február 7. 16

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság